**Aprob,**

 **Ministru**

 **MIRCEA FECHET**

**REFERAT DE APROBARE**

 În conformitate cu prevederile Hotărârii Guvernului nr. 229/2009 – privind reorganizarea Regiei Naţionale a Pădurilor - Romsilva şi aprobarea regulamentului de organizare şi funcţionare, cu modificările şi completările ulterioare:

 „*Romsilva are în structura sa unităţi fără personalitate juridică, prevăzute în anexa nr. 2, şi unităţi cu personalitate juridică, prevăzute în anexa nr. 3, ale căror adrese pot fi modificate prin hotărâre a Consiliului de administraţie al Romsilva ................................................................................................*

*Unităţile Romsilva prevăzute la anexa nr. 3 la hotărâre, funcţionează ca filiale cu personalitate juridică și sunt conduse de un director numit de directorul general al Romsilva”.*

 Având în vedere prevederile art. 4 alin.(1) lit.b) din Ordonanţa Guvernului nr. 26/2013, aprobată cu completări prin Legea nr. 47/2014, cu modificările și completările ulterioare, Bugetele de venituri şi cheltuieli ale operatorilor economici se aprobă „*prin ordin comun al ordonatorului principal de credite, al ministrului finanţelor publice şi al ministrului muncii, familiei, protecţiei sociale şi persoanelor vârstnice pentru operatorii economici prevăzuţi la art. 1 lit. c) la care persoanele juridice prevăzute la art.1 lit. a) sau instituţiile publice centrale sunt acţionari unici ori deţin direct sau indirect o participaţie majoritară”,*

**seimpune iniţierea demersurilor pentru aprobarea Bugetului de Venituri şi Cheltuieli pe anul 2025 al Direcției de Creștere, Exploatare și Ameliorare a Cabalinelor,** **unitate cu personalitate juridică a Regiei Naţionale a Pădurilor - Romsilva prevăzută în anexa nr. 3 pct. 24 din Hotărârea Guvernului nr. 229/2009 privind reorganizarea Regiei Naţionale a Pădurilor- Romsilva şi aprobarea regulamentului de organizare şi funcționare, cu modificările și completările ulterioare.**

Din bugetul de venituri şi cheltuieli pe anul 2025 al Direcției de Creștere, Exploatare și Ameliorare a Cabalinelor rezultă următoarele:

- **venituri totale** în sumă de 109.000,0 mii lei reprezentând venituri din exploatare;

- nivelul **cheltuielilor totale** este de 109.000,0 mii lei reprezentând cheltuieli de exploatare;

- **cheltuielile de personal** sunt în valoare totală de 59.700,0 mii lei și au fost determinate în funcţie de numărul mediu de personal pentru anul 2025, luând în considerare prevederile Legii nr. 9/2025 a bugetului de stat pe anul 2025, ale Legii 296/2023 privind unele măsuri fiscal-bugetare pentru asigurarea sustenabilităţii financiare a României pe termen lung, ale Ordonanţei de urgenţă nr. 156/2024 privind unele măsuri fiscal-bugetare în domeniul cheltuielilor publice pentru fundamentarea bugetului general consolidat pe anul 2025, pentru modificarea şi completarea unor acte normative, precum şi pentru prorogarea unor termene, ale Ordonanţei de urgenţă nr. 4/2025 pentru modificarea şi completarea unor acte normative, precum și ale Ordonanţei Guvernului nr.26/2013 privind întărirea disciplinei financiare la nivelul unor operatori economici la care statul sau unitaţile administrativ teritoriale sunt acţionari unici sau majoritari sau deţin direct ori indirect o participaţie majoritară, cu modificările și completările ulterioare.

**Cheltuielile cu salariile** sunt în valoare de 53.500,0 mii lei și înregistrează o creștere de 17,1% comparativ cu nivelul preliminat a se realiza în anul 2024. Acestea au fost calculate pentru un număr mediu de personal de 600 de persoane cu respectarea prevederilor Ordonanţei de urgenţă nr. 156/2024 privind unele măsuri fiscal-bugetare în domeniul cheltuielilor publice pentru fundamentarea bugetului general consolidat pe anul 2025, pentru modificarea şi completarea unor acte normative, precum şi pentru prorogarea unor termene, cu modificările ulterioare, ale prevederilor Legii nr. 9/2025 – Legea Bugetului de Stat pe anul 2025, precum și ale Legii 296/2023 privind unele măsuri fiscal-bugetare pentru asigurarea sustenabilităţii financiare a României pe termen lung, cu modificările și completările ulterioare.

Pentru anul 2025, Direcția de Creștere, Exploatare și Ameliorare a Cabalinelor nu a prevăzut majorări/indexări sau alte mecanisme de creștere salarială, creșterea cheltuielilor cu salariile rezultând din reîntregirea acestora pentru întreg anul 2025, ca urmare a aplicării în anul 2024 a prevederilor art. 22, alin. (7) din Legea nr.234/2019 pentru modificarea și completarea Ordonanței de urgență a Guvernului nr.59/2000 privind Statutul personalului silvic, a Contractului Colectiv de Muncă în vigoare, respectiv ca urmare a majorării salariului de bază minim brut pe țară garantat în plată de la 3.300 lei la 3.700 lei.

**Bonusurile** sunt în valoare de 4.000 mii lei și înregistrează o diminuare în anul 2025 de 23,6% comparativ cu valoarea preliminată a se realiza în anul 2024.

În cadrul acestor categorii de cheltuieli sunt cuprinse: cheltuielile cu tichetele de masă în valoare de 2.300,0 mii lei, cheltuielile sociale în valoare de 1.400,0 mii lei pentru acordarea unor ajutoare de înmormântare și ajutoare pentru naștere, fiind mult sub nivelul de deductibilitate prevăzut de lege și alte cheltuieli conform CCM în valoare de 300,0 mii lei.

 **Cheltuielile cu contribuțiile datorate de angajator** sunt în valoare de 2.200,0 mii lei și au fost calculate conform prevederilor legale în vigoare.

Atât numărul mediu de personal, cât și numărul de personal prognozat la sfârșitul anului 2025 este de 600 persoane, înregistrând o diminuare de 2,4% comparativ cu nivelul realizat în anul anterior.

 Câștigul mediu lunar pe salariat determinat pe baza cheltuielilor de natură salarială recalculat conform OG 26/2013 și a Legii anuale a bugetului de stat este în valoare de 7.792 lei/persoană și înregistrează o majorare de 15,1% comparativ cu valoarea preliminată a se realiza în anul 2024.

 Productivitatea muncii în unități valorice pe total personal mediu este de 182 mii lei /persoană și înregistrează o creștere de 16,7% comparativ cu nivelul realizat în anul 2024, iar productivitatea muncii în unități valorice pe total personal mediu recalculată conform Legii anuale a bugetului de stat este de 162 mii lei /persoană și înregistrează o creștere de 24,6% comparativ cu nivelul anului anterior.

Sursele de finanțare a investițiilor prognozate pentru anul 2025 sunt în valoare de 3.000 mii lei și reprezintă surse proprii de finanțare a investițiilor, respectiv din amortizarea mijloacelor fixe.

 Pentru anul 2025 Direcția de Creștere, Exploatare și Ameliorare a Cabalinelor **nu prevede înregistrarea de plăţi restante, nu are împrumuturi contractate și nu înregistrează profit.**

 Menționăm faptul că la fundamentarea indicatorilor economico - financiari s-au avut în vedere recomandările și propunerile organelor de control și audit, iar proiectul bugetului de venituri și cheltuieli pe anul 2025 al Direcției de Creștere, Exploatare și Ameliorare a Cabalinelor **a fost aprobat prin Hotărârea nr. 07 din 16.04.2025 a Consiliului de Administrație al Regiei Naționale a Pădurilor – ROMSILVA și a fost supus controlului financiar de gestiune**, conform Hotărârii Guvernului nr. 1151/2012, pentru aprobarea Normelor metodologice privind modul de organizare şi exercitare a contolului financiar de gestiune.

 Având în vedere prevederile art.8 alin.(1), (2) și (4) din Ordonanța Guvernului nr.26/2013 privind întărirea disciplinei financiare la nivelul unor operatori economici la care statul sau unitățile administrativ - teritoriale sunt acționari unici sau majoritari sau dețin direct ori indirect o participație majoritară, până la aprobarea prin ordin comun al ordonatorului principal de credite, al ministrului finanţelor şi al ministrului muncii și solidarității sociale, a bugetului de venituri și cheltuieli pentru anul 2025 al Direcției de Creștere, Exploatare și Ameliorare a Cabalinelor, propunem ca nivelul cheltuielilor aprobate să fie la nivelul celor efectiv realizate, în condițiile în care acestea depășesc plafoanele prevăzute la aliniatele mai sus menționate.

 Concluzionând, la fundamentarea indicatorilor menţionaţi în Bugetul de Venituri şi Cheltuieli pentru anul 2025 s-au avut în vedere următoarele:

* implementarea proiectelor și programelor privind activitatea de creștere, exploatare și ameliorare a cabalinelor;
* realizarea programului de activitate pentru anul 2025;
* prevederile Contractului Colectiv de Muncă al Regiei Naţionale a Pădurilor - Romsilva, în vigoare care se aplică și personalului din cadrul Direcției de Creștere, Exploatare și Ameliorare a Cabalinelor;
* achitarea integrală și la timp a tuturor obligațiilor de plată către bugetul de stat și bugetele fondurilor speciale (*TVA, alte impozite și taxe*);
* propunerile Direcției de Creștere, Exploatare și Ameliorare a Cabalinelor privind bugetul de venituri și cheltuieli pentru anul 2025.

 Anexăm prezentei bugetul de venituri şi cheltuieli pe anul 2025 al Direcției de Creștere, Exploatare și Ameliorare a Cabalinelor, unitate cu personalitate juridică a Regiei Naţionale a Pădurilor - Romsilva prevăzută în anexa nr. 3 pct. 24 din Hotărârea Guvernului nr. 229/2009 privind reorganizarea Regiei Naţionale a Pădurilor- Romsilva şi aprobarea regulamentului de organizare şi funcționare, cu modificările și completările ulterioare.

 Menționăm faptul că realitatea datelor prezentate în prezentul proiect de buget aparțin Regiei Naționale a Pădurilor – Romsilva - Direcției de Creștere, Exploatare și Ameliorare a Cabalinelor prin Ministerul Mediului, Apelor și Pădurilor.

 Față de cele de mai sus, vă rugăm să fiți de acord cu aprobarea proiectului de Ordin al ministrului mediului, apelor și pădurilor, al ministrului muncii și solidarității sociale și al ministrului finanțelor privind **aprobarea bugetului de venituri şi cheltuieli pe anul 2025 al Direcției de Creștere, Exploatare și Ameliorare a Cabalinelor**, unitate cu personalitate juridică a Regiei Naţionale a Pădurilor - Romsilva prevăzută în anexa nr. 3 pct. 24 din Hotărârea Guvernului nr. 229/2009 privind reorganizarea Regiei Naţionale a Pădurilor- Romsilva şi aprobarea regulamentului de organizare şi funcționare, cu modificările și completările ulterioare.

 **DIRECTOR GENERAL DIRECTOR ECONOMIC**

 **Marius Dan SÎIULESCU Vasile RUSU**